प्रदेश
गुजरात: तीन कांग्रेस विधायकों ने थामा बीजेपी का दामन, एक को तुरंत मिला राज्य सभा टिकट
गुजरात में कांग्रेस छोड़कर बीजेपी में शामिल होने वाले कांग्रेस विधायक बलवंत सिंह राजपूत को भारतीय जनता पार्टी ने तुरंत ईनाम दिया है। बीजेपी ने सिधपुर से कांग्रेस के विधायक रहे बलवंत सिंह को गुजरात से राज्यसभा का कैंडिडेट बना दिया है। गुजरात में 8 अगस्त को राज्यसभा का चुनाव होने वाला है। बीजेपी अध्यक्ष अमित शाह, केन्द्रीय मंत्री स्मृति ईरानी भी गुजरात से राज्यसभा का चुनाव लड़ रहे हैं। बीजेपी ने अपने उम्मीदवारों की जीत पक्की करने के लिए कांग्रेस के खेमे में सेंधमारी की है। बता दें कि गुरुवार 27 जुलाई को कांग्रेस के तीन विधायकों ने पार्टी छोड़कर बीजेपी ज्वाइन कर ली है। इन विधायकों में बलवंत सिंह राजपूत के अलावा, पीआई पटेल और विरमगम विधानसभा की विधायक डॉ तेजश्रीबेन पटेल शामिल है। कांग्रेस के तीनों विधायक पिछले कुछ दिनों से पार्टी आलाकमान से नाराज चल रहे थे। ये विधायक पूर्व नेता विपक्ष शंकर सिंह वाघेला के करीबी माने जाते हैं।
AD
AD
bho_Deva hin_Deva awa_Deva kab_Latn kab_Latn